Oficiālais Vēstnesis L 236 , 23/09/2003 Lpp. 0891 - 0892



B. ATKRITUMU APSAIMNIEKOŠANA 1. 31993 R 0259: Padomes Regula (EEK) Nr. 259/93 ( 1993. gada 1. februāris) par uzraudzību un kontroli attiecībā uz atkritumu pārvadājumiem Eiropas Kopienā, ievešanu tajā un izvešanu no tās (OV L 30, 6.2.1993., 1. lpp.), kurā jaunākos grozījumus izdara: - 32001 R 2557: Komisijas 28.12.2001. Regula (EK) Nr. 2557/2001 (OV L 349, 31.12.2001., 1. lpp.). a) Līdz 2012. gada 31. decembrim par visiem tādu pārstrādei paredzētu atkritumu sūtījumiem uz Poliju, kas uzskaitīti Regulas (EEK) Nr. 259/93 II pielikumā, paziņo kompetentajām iestādēm, un uz šiem sūtījumiem attiecas regulas 6., 7. un 8. pants. b) Atkāpjoties no Regulas (EEK) Nr. 259/93 7. panta 4. punkta, kompetentās iestādes var iebilst pret turpmāk norādīto pārstrādei paredzēto atkritumu sūtījumiem, kas paredzēti reģenerācijai Polijā, iebildumus pamatojot ar regulas 4. panta 3. punktā paredzētajiem iemesliem. Uz šādiem sūtījumiem attiecas regulas 10. pants. - GE 010 - GE 020 stikls - GH 010 - GH 015 plastmasa - GI 010 - GI 014 papīrs - GK 020 lietotas riepas AA. Metālu saturoši atkritumi: - AA 090 ex 2804 80 Arsēna atkritumi un atliekas - AA 100 ex 2805 40 Dzīvsudraba atkritumi un atliekas - AA 130 Atsārms, kas radies metālu kodināšanā AB. Atkritumi, kas satur galvenokārt neorganiskus komponentus, kuri var saturēt metālus un organiskas vielas AC. Atkritumi, kas satur galvenokārt organiskus komponentus, kuri var saturēt metālus un neorganiskas vielas: - AC 040 Etilēta benzīna nosēdumi - AC 050 Termālie (siltumnesēji) šķidrumi - AC 060 Hidrauliskie šķidrumi - AC 070 Bremžu šķidrumi - AC 080 Antifrīza šķidrumi - AC 110 Fenoli, fenola savienojumi, tostarp hlorfenols šķidrumu vai nosēdumu veidā - AC 120 Polihlornaftalīni - AC 150 Hlorfluorogļūdeņraži - AC 160 Haloni - AC 190 Vieglā putekļainā frakcija, kas rodas automašīnu sasmalcināšanā - AC 200 Fosfora (III) organiskie savienojumi - AC 230 Halogenēti vai nehalogenēti bezūdens destilācijas atlikumi, kuri radušies organisko šķīdinātāju rekuperācijā - AC 240 Alifātisko halogenēto ogļūdeņražu (piemēram, hlormetāna, dihloretāna, vinilhlorīda, vinilidēnhlorīda, alilhlorīda un epihlorhidrīna) ražošanas atkritumi - AC 260 Šķidri cūku mēsli, fekālijas AD. Atkritumi, kas var saturēt gan organiskus, gan neorganiskus komponentus: - AD 010 Atkritumi, kas rodas farmācijas produktu ražošanā un sagatavošanā - AD 040 Neorganiskie cianīdi, izņemot dārgmetālus saturošus cietus atlikumus, kuros ir nelieli neorganisko cianīdu piemaisījumi - AD 050 Organiskie cianīdi - AD 060 Eļļu/ūdens, ogļūdeņražu/ūdens maisījumu un emulsiju atkritumi - AD 070 Atkritumi, kas radušies tipogrāfijas krāsu, krāsvielu, pigmentu, krāsu, laku un emaljas krāsu ražošanā, pagatavošanā un lietošanā - AD 150 Dabā sastopami organiskie materiāli, ko izmanto filtrēšanai (piemēram, biofiltri) - AD 160 Sadzīves atkritumi Minēto laikposmu var pagarināt — izņemot attiecībā uz stiklu, papīru un lietotām riepām — ilgākais līdz 2012. gada 31. decembrim atbilstīgi procedūrai, kas noteikta 18. pantā Padomes Direktīvā 75/442/EEK par atkritumiem [26], ņemot vērā grozījumus, kas izdarīti ar Direktīvu 91/156/EEK [27]. c) Atkāpjoties no Regulas (EEK) Nr. 259/93 7. panta 4. punkta, kompetentās iestādes var iebilst pret regulas IV pielikumā uzskaitīto pārstrādei paredzēto atkritumu sūtījumiem, kā arī regulas pielikumos neuzskaitītu pārstrādei paredzētu atkritumu sūtījumiem, iebildumus pamatojot ar Regulas (EEK) Nr. 259/93 4. panta 3. punktā paredzētajiem iemesliem. d) Atkāpjoties no Regulas (EEK) Nr. 259/93 7. panta 4. punkta, kompetentās iestādes neatļauj regulas II, III un IV pielikumā uzskaitīto pārstrādei paredzēto atkritumu sūtījumus, kā arī minētajos pielikumos neuzskaitītu pārstrādei paredzētu atkritumu sūtījumus, kas paredzēti pārstrādes uzņēmumiem, uz kuriem attiecas pagaidu atkāpe no dažiem noteikumiem Direktīvā 96/61/EK par piesārņojuma integrētu novēršanu un kontroli [28], un tikmēr, kamēr uz saņēmējuzņēmumu attiecas pagaidu atkāpe. 2. 31994 L 0062: Eiropas Parlamenta un Padomes Direktīva 94/62/EK ( 1994. gada 20. decembris) par iepakojumu un izlietoto iepakojumu (OV L 365, 31.12.1994., 10. lpp.). Atkāpjoties no Direktīvas 94/62/EK 6. panta 1. punkta a) un b) apakšpunkta, Polija nodrošinās to, ka līdz 2007. gada 31. decembrim tiek sasniegti attiecībā uz turpmāk norādītajiem iepakojuma materiāliem paredzētie mērķi reģenerācijas un pārstrādes jomā, ievērojot turpmāk paredzētos starpposma mērķus: - plastmasas pārstrāde: līdz pievienošanās dienai — 10 %, 2004. gadā — 14 % un 2005. gadā — vismaz 37 % no svara, - metāla pārstrāde: līdz pievienošanās dienai — 11 %, 2004. gadā — 14 % un 2005. gadā — vismaz 15 % no svara, - kopējais reģenerācijas apjoms: līdz pievienošanās dienai — 32 % no svara, 2004. gadā — 32 %, 2005. gadā — 37 % un 2006. gadā — 43 % no svara. 3. 31999 L 0031: Padomes Direktīva 1999/31/EK ( 1999. gada 26. aprīlis) par atkritumu poligoniem (OV L 182, 16.7.1999., 1. lpp.). Atkāpjoties no Direktīvas 1999/31/EK 14. panta c) punkta un I pielikuma 2., 3., 4. un 6. punkta, kā arī neskarot Padomes Direktīvu 75/442/EEK par atkritumiem [29] un Padomes Direktīvu 91/689/EEK par bīstamajiem atkritumiem [30], prasības attiecībā uz ūdens kontroli un notekūdeņu attīrīšanu, augsnes un ūdens aizsardzību, gāzes kontroli un stabilitāti Polijā līdz 2012. gada 1. jūlijam nepiemēro municipālajiem atkritumu poligoniem, ņemot vērā šādus starpposma mērķus: - līdz pievienošanās dienai: 11200000 tonnu, ko apglabā neatbilstīgi direktīvai, proti, 85 % no kopējā apglabātā daudzuma 13200000 tonnu apjomā, - līdz 2004. gada 31. decembrim: 10300000 tonnu, ko apglabā neatbilstīgi direktīvai, proti, 77,5 % no kopējā apglabātā daudzuma 13300000 tonnu apjomā, - līdz 2005. gada 31. decembrim: 9350000 tonnu, ko apglabā neatbilstīgi direktīvai, proti, 70 % no kopējā apglabātā daudzuma 13350000 tonnu apjomā, - līdz 2006. gada 31. decembrim: 7900000 tonnu, ko apglabā neatbilstīgi direktīvai, proti, 59 % no kopējā apglabātā daudzuma 13400000 tonnu apjomā, - līdz 2007. gada 31. decembrim: 4600000 tonnu, ko apglabā neatbilstīgi direktīvai, proti, 36 % no kopējā apglabātā daudzuma 12800000 tonnu apjomā, - līdz 2008. gada 31. decembrim: 4000000 tonnu, ko apglabā neatbilstīgi direktīvai, proti, 32 % no kopējā apglabātā daudzuma 12500000 tonnu apjomā, - līdz 2009. gada 31. decembrim: 3200000 tonnu, ko apglabā neatbilstīgi direktīvai, proti, 26 % no kopējā apglabātā daudzuma 12200000 tonnu apjomā, - līdz 2010. gada 31. decembrim: 2000000 tonnu, ko apglabā neatbilstīgi direktīvai, proti, 17 % no kopējā apglabātā daudzuma 12000000 tonnu apjomā, - līdz 2011. gada 31. decembrim: 1200000 tonnu, ko apglabā neatbilstīgi direktīvai, proti, 10 % no kopējā apglabātā daudzuma 11700000 tonnu apjomā. Šis noteikums neattiecas uz bīstamajiem atkritumiem un rūpnieciskajiem atkritumiem. Sākot ar pievienošanās gadu, Polija līdz katra gada 30. jūnijam iesniedz Komisijai ziņojumu par direktīvas pakāpenisku ieviešanu un starpposma mērķu ievērošanu. [26] OV L 194, 25.7.1975., 39. lpp. Direktīvā jaunākie grozījumi izdarīti ar Komisijas Lēmumu 96/350 (OV L 135, 6.6.1996., 32. lpp.). [27] OV L 78, 26.3.1991., 32. lpp. [28] OV L 275, 10.10.1996., 26. lpp. [29] OV L 194, 25.7.1975., 39. lpp. Direktīvā jaunākie grozījumi izdarīti ar Komisijas Lēmumu 96/350/EK (OV L 135, 6.6.1996., 32. lpp.). [30] OV L 377, 31.12.1991., 20. lpp. Direktīvā jaunākie grozījumi izdarīti ar Direktīvu 94/31/EK (OV L 168, 2.7.1994., 28. lpp.). --------------------------------------------------